**Z A P I S N I K**

**SA 29. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 02. lipnja 2020.

29. sjednica Gradskog vijeća Grada Ivanić-Grada održana je dana 02. lipnja 2020. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Laura Sadiković – Savjetnik za pravne poslove

Prisutni članovi Gradskog vijeća:

Željko Pongrac, Željko Brezovečki, Branko Petrinec, Milica Piličić, Sanda Špoljarić Carević, Ivica Kozjak, Krešimir Ceranić, Goran Leš, Lovorko Matković, Irena Fučkar, Stjepan Klak, Igor Cepetić,Krešimir Malec, Drago Dianek, Davor Srebačić, Krešimir Golubić

Odsutna: Mirna Češković

Ostali prisutni:

1. Javor Bojan Leš - Gradonačelnik Grada Ivanić-Grada
2. Tihana Vuković Počuč - pročelnica Upravnog odjela za lokalnu samoupravu, pravne poslove i društvene djelatnosti
3. Tamara Mandić - pročelnica Upravnog odjela za financije i proračun
4. Milivoj Maršić - pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu
5. Tomislav Abramović - viši stručni suradnik - glavni komunalni redar
6. Kristjan Tomaj - predstavnik albanske nacionalne manjine
7. Pero Krnjaić - predstavnik srpske nacionalne manjine
8. Senka Kušar Bisić – ravnateljica Gradske knjižnice Ivanić-Grad
9. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 29. sjednicu te konstatirao kako je sjednici od ukupno 17 prisutno 16 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen zapisnik sa 28. sjednice Gradskog vijeća Grada Ivanić-Grada.

Prije usvajanja dnevnog reda, predsjednik Gradskog vijeća g. Pongrac predložio je da se dnevni red dopuni točkom:

- Razmatranje prijedloga i donošenje Odluke o davanju suglasnosti na prijedlog Odluke o odabiru ponude Gradske knjižnice Ivanić-Grad.

Prijedlog je jednoglasno usvojen.

Točka - Razmatranje prijedloga i donošenje Odluke o davanju suglasnosti na prijedlog Odluke o odabiru ponude Gradske knjižnice Ivanić-Grad postaje 2. točka dnevnog reda- , a slijedeće točke se pomiču za jedno mjesto.

Gradsko vijeće jednoglasno je usvojilo sljedeći

**D N E V N I R E D**

1. **Aktualni sat**

**- Informacija komunalnog redarstva o izvršenim nalozima u periodu od posljednje sjednice Gradskog vijeća Grada Ivanić-Grada**

1. **Razmatranje Financijskog izvješća i Izvješća o radu Gradske knjižnice Ivanić-Grad za 2019. godinu i donošenje Zaključka o prihvaćanju istog,**
2. **Razmatranje prijedloga i donošenje Odluke o davanju suglasnosti na prijedlog Odluke o odabiru ponude Gradske knjižnice Ivanić-Grad,**
3. **Razmatranje prijedloga i donošenje Odluke o dodjeli javnih priznanja Grada Ivanić-Grada u 2020. godini,**
4. **Razmatranje prijedloga i donošenje Odluke o odabiru najpovoljnijeg ponuditelja za kupnju nekretnine u Poduzetničkoj zoni Ivanić-Grad Sjever – Zoni 6,**
5. **Razmatranje prijedloga i donošenje Odluke o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom,**
6. **Razmatranje prijedloga i donošenje Godišnjeg izvještaja o izvršenju Proračuna Grada Ivanić-Grada za 2019. godinu,**
7. **Razmatranje prijedloga i donošenje:**
8. **Izvješća o Izvršenju Programa građenja objekata i uređaja komunalne infrastrukture u 2019. Godini,**
9. **Izvješća o Izvršenju Programa održavanja komunalne infrastrukture u 2019. godini,**
10. **Razmatranje prijedloga i donošenje Odluke o sudjelovanju roditelja u cijeni redovitog programa Dječjeg vrtića Ivanić-Grad u vrijeme kada su na snazi upute Hrvatskog zavoda za javno zdravstvo vezano za rad predškolskih ustanova,**
11. **Razno.**

Rad prema utvrđenom dnevnom redu.

**0. TOČKA**

g. Tomislav Abramović – na početku sjednice ukratko ćemo dati izvješće o radu komunalnog redarstva u proteklom periodu, to je period od polovice drugog mjeseca do danas. Ono što je možda najvažnije spomenuti, ali takva je bila i prilika zbog ove situacije i prisutnog virusa i svih aktivnosti oko pandemije jednostavno je i rad komunalnog redarstva bio u ovom periodu dosta usmjeren na provođenje svih aktivnosti i odluka koje su se donosile na Stožeru CZ, pa eto zadatak je bio dakle i provoditi sve te i mjere i izdavanje propusnica i na kraju i na trenu kontrola i rada trgovina i gradske tržnice i svih onih mjera koje su usvajane na Stožeru, a koje je propisao ili je dao naloge sam načelnik Stožera. Važno je reći da su sve te aktivnosti provođene zajedno i u koordinaciji sa nadležnom policijskom postajom i Vatrogasnom postrojbom odnosno Vatrogasnom zajednicom Grada gdje su u stvari svi bili uključeni u provođenje tih mjera. Iako je sama aktivnost komunalnog redarstva bila u tom najkritičnijem periodu usmjerena na djelovanje i provođenje ovih odluka redovno su izvršavani i ostali zadaci donosno aktivnosti u gradskoj upravi, pa svi oni zahtjevi mjesnih odbora, građana ili jednostavno prilikom obilaska terena su se i na terenu izvršavali, pa evo neke konkretne aktivnosti to je bilo rješavanje odvodnje u Kosničarskoj ulici na samom početku dio gdje se radilo na izmuljivanju odvodnog jarka, u Šumećanima smo radili na rješavanju odvodnje Vučinićeve ulice skroz na kraju Ulice. Također odvodnja, odnosno problem odvodnje se rješavao i na dijelu Slatinske u naselju Šumećani gdje smo imali uz radove izmuljivanje tih odvodonih jaraka radili smo i sanacije postojećih cijevnih propusta. U Graberju Ivanićkom imali smo također aktivnost, postojao je jedan propad na dijelu kolnika dosta zahtjevan zadatak ali evo i tu smo rješavali, dakle rješavalo se na sanaciji samog tog propada, znači na mjestu prolaska kanalizacije i više križanja tih cijevi, vodovoda i plinovoda u blizini. Također i ovdje je bilo pitanje na Gradskom vijeću problem odvodnje u Majdekovoj ulici na raskršću sa državnom cestom, dakle konačno smo riješili taj problem odvodnje, znači izgradili smo postojeći slivnik i prilikom zadnjeg kišnog vremena pokazalo se da stvar na terenu funkcionira. U Žitnoj ulici također smo radili na izmuljivanju odvodnih jaraka, Marekovićeva, Zajčićeva ulica, kod društvenog doma Jalševec i u Trebovcu na Naftaplinskoj ulici. Dakle to su poslovi koji su baš bili namjenski ciljani za rješavanje odvodnje jer su ti problemi i poslovi bili i prijavljivani od strane mjesnih odbora, bila su pitanja na sjednicama vijeća pa evo mislim da smo sada ovom grupom radova dosta toga odreagirali. Obišli smo teren, još je ostalo u Ulici Setinje dakle odvodnja gdje je isto predstavnik MO-a, odnosno sam predsjednik je u više navrata prijavljivao taj problem, prošli smo teren, pripremili smo podlogu i u principu ovih dana krećemo sa tim radovima. Isto tako i Katanci I, odnosno Katanci II, imamo jedan pojas odvodnog jarka izmuljivanja u Cagincu Selska ulica, odnosno imamo jedan dio Omladisnek, Selska tamo imamo jedan problem smanjene protočnosti i nefunkcionalnosti tih odvodnih jaraka pa ćemo i tamo taj dio sanirati i ostalo nam je još od prije Hercegovačka ulica mjestimično imamo još, znači tamo smo vršili dosta radove te oborinske odvodnje ali ostaje jedan dio gdje imamo kritični pa ćemo i taj dio rješavati, s time da tu moramo još i zatvoriti cestu jer je potrebno izgraditi jedan cijevni propust kako bi u stvari to sve na kraju i funkcioniralo. Osim spomenutog sa Komunalnim centrom na svakodnevnoj bazi imamo kontakte, svakog ponedjeljka imamo i sastanak upravo gdje rješavamo sve ove pristigle prijave i u stvari dogovara se dinamika rješavanja. U tom smislu smo i obišli i Poljanu zonu C i određene ulice, konkretno Popevačeva i Ulica kralja Tomislava gdje imamo da li visoka stabla, da li neuređene gradske parcele i evo Komunalni centar ima nalog da se te parcele urede sukladno našim odlukama, a isto tako izdan je jedan obvezujući nalog, a tome smo i na zadnjem Stožeru imali, znači da se pokosi kompletne bankine na području grada i evo traktor Komunalnog centra već dobrih dva tjedna je u pogonu po toj osnovi i kosi bankine po redu, dakle od onog dijela Šumećana prema Ivaniću i dalje. Osim ovog dijela redovno je i vršen obilazak terena u cilju utvrđivanja onih parcela koje nisu uređene sukladno našoj Odluci, a evo gdje građani imaju svoju obavezu pa eto u pripremi ili su već izdana rješenja u Naftaškoj ulici, u Majdekovoj ulici kada govorimo tu u Ivaniću, u Šumećanima Slatinska, Bunjanska, Betlehemska ulica, u Derežanima ova glavna ulica, Deanovec Ulica Josipa Badalića, Caginec Ulica braće Kalčić, znači to su ulice koje smo obišli, gdje smo utvrdili niz neuređenih parcela i u stvari rješenja su već krenula van. I u ovom periodu smo namjenski izdali osam prekršajnih naloga kojima smo u stvari kažnjavali nepoštivanje odnosno ne postupanje po izdanim rješenjima ili nalozima gdje su u stvari bili problematika ili parkirani automobili na javnoj zelenoj površini, ili napad psa na osobu na javnoj površini, ili ako su bile neuređene parcele i stranka nije postupila po izdanim rješenjima. Još ono što smo prošli ovaj period radili a to je proširenje mreže javne rasvjete, znači evo i tu je bilo više puta i zahtjeva i prijava nekih lokacija na kojima ne funkcionira sama rasvjeta pa eto nakon što smo u stvari nabavili određeni dio lampi tako se u stvari u ovom periodu rješavala javna rasvjeta u Ulici Stjepana Grgca, u stvari tu se još sad završetak radi, znači tu ide potpuno novih šest stupova i novih lampi tako da ta ulica dobije rasvjetu, ali istovremeno se rješavao i problem mjestimično znači postojećih tih takozvanih rupa pa eto je i u Ulici Setinje u Posavskim Bregima postavljena lampa, u Ulici Alojza Vulinca, pa imamo ovaj dio odvojak na samom početku, imali smo Proljetna ulica, Majzecova ulica i u Dubrovčaku Vugina ulica, dakle na svim tim lokacijama su postavljene te nove lampe i u stvari riješili smo jedan dobar dio tih prijava građana oko tih problema neosvijetljenosti prostora. Ono što još uz sve ove redovne aktivnosti i obilaske terena, pisanja dopisa, evo moram reći da je i Grad odnosno i komunalni redar sudjelovao po realizaciji projekta nabave kontejnera za odvojeno prikupljanje komunalnog otpada što je financirano od strane Grada zajedno sa Fondom za zaštitu okoliša i energetsku učinkovitost i Ivakopom gdje smo u stvari niz događanja pa i od same pripreme pa na kraju isporuke i kontrole isporučene robe, pa evo to je sad u nekoj daljnjoj realizaciji od strane Grada i Ivakopa poddistribucija tih kontejnera dalje prema korisnicima. Sastanci su redovno održani, znači imali smo nekoliko izlazaka po mjesnim odborima gdje su predsjednici zahtijevali određene izlaske i rješavanje na terenu problema pa evo u ovom periodu smo imali u MO Caginec izlazak, Dubrovčak Lijevi i Prerovec gdje smo u stvari rješavali njihove probleme, odnosno zapisali smo sve te probleme, neki su u međuvremenu riješeni znači, a neki su daljnjem postupku dakle zajedno sa Komunalnim centrom i sami su u ostvari i odrađeni. Možda još samo spomenuti, dosta smo imali izvida po Zakonu o građevinskoj inspekciji gdje su u stvari bile prijave napuštenih ruševnih objekata pa evo i u tom smislu smo imali izvide i za sad su u ovom periodu pokrenuta dva upravna postupka gdje u stvari će se dati nalog rušenja objekata, a ovi ostali radimo na tome, u stvari prema potrebi će se i za njih rješavati.

g. Željko Brezovečki – Što se tiče ovog vijeća iako je proteklo tri mjeseca od kada smo se našli uživo ja bih rekao i u međuvremenu pristizala su na moje adrese mnoga pitanja koja sam uspio proslijediti komunalnom redaru, pa tako smo neke stvari rješavali, a da nismo ovako javno ih mogli izreći. Što se tiče, moramo reći, ovih proteklih tri mjeseca za vrijeme ove korone mnogi građani su se opustili na jedan novi način i zapravo rekao bih ovako da se nisu neke mjere pridržavale, kao što je vođenje pasa po Ivanić-Gradu bez lajne, nisu se pobirale one njihove kakice koje iza tih ljubimaca ostanu, a da ne govorim neke firme su zapravo iskorištavale prigodu za vrijeme korone da su što više toga raskopale i ne vratile u prvobitan položaj. Evo za sada imam 23 pitanja ali ne mogu ih postaviti jer mi je limitirano svega pet pa krećem sa prvim. Na prošlom vijeću postavio sam pitanje i pohvalio komunalno poduzeće što je izmijenilo one reflektore ispred spomenika hrvatskim braniteljima što je jako pohvalno i eto vidi se da je to sve lijepo osvijetljeno i postavio sam pitanje da li je u mogućnosti razmotriti da se tako isto nešto napravi ispred biste Rudolfa Perešina našega pilota. Pa eto bilo bi lijepo ako možemo nabaviti koji reflektor i staviti tamo rasvjetu pa da bude onako sve navečer rasvijetljeno jer nazvali smo ga Park Rudija Perešina. Drugo pitanje, imali smo stalno problema sa odvodnjom voda koja je mučila građane i u Kolodvorskoj ulici kod obitelji Haleuš, Duh i slično i to smo na nekakav zajednički način uspjeli riješiti nadam se u dobrom smislu međutim ostala je jedna sitnica, a to je treba vratiti asfalt u prvobitan položaj na samom zavoju kod kuće Haleuš, ostalo je 1,5 m² samog betona, trebalo bi vratiti to tamo asfalt kako je bio jer kada se ide u dvorište od STSI-a mnogi kamioni upadaju u te rupe i bojimo se da se nešto ne dogodi. Na šetnici, ili bit ću točniji na našoj prvoj šetnici koju smo napravili to jest prva etapa šetnice ove nove nedostaje šest uložaka u kantama za smeće. Na dionici onoj drugoj prema gradu je sve u redu, ali na onoj prvoj šetnici nedostaje šest limenih uložaka. Ja znam čak i gdje su. Vjerujte mi jedna viri iz Lonje i eto u kontaktu sa vatrogascima probali smo ju izvaditi van i uspjeli smo, ali još pet nedostaje na žalost, trebat ćemo nešto izmisliti i nešto poduzeti da e ta uložna kanta pričvrsti da zapravo ne završava u Lonji jer ona ipak iziskuje određena sredstva, a i sada kada se ubaci nešto u onaj betonski dio ostane zalijepljeno i nije prigodno. Četvrto pitanje, nekoliko puta zvali su me stanovnici iz Dalmatinske i Mostarske ulice u svezi nasipavanja kamena rubnoga sa strane jer kada se dva auta mimoilaze jednostavno su rupe, blato i kada auto naiđe u tu rupu prsne to blato prema kućama i najčešće se čak i u dvorištu na fasadama može vidjeti nakon kiše kako je ostao trag nakon prolaska auta pa eto u kontaktu sa komunalnim redarom to smo već jedan dio čini mi se i predali prema komunalnom poduzeću pa bih evo molio komunalnog redara samo da nas izvijesti da li je to sanirano ili je to još u tijeku. Slijedeće pitanje ili zadnje pitanje koje mogu postaviti, nekako gledam da bih što važnija pitanja postavio, je pješačka staza prema Kloštru Ivaniću. U nekoliko navrata već smo govorili i znam da je predviđeno da slijedeće godine se oko toga malo bolje pozabavimo i dok preživimo ovu koronu jer zapravo zbog tih financijskih stvari koje se nam dešavaju u Gradu znam da nismo u mogućnosti odmah to napraviti, ali eto postavit ću pitanje zato da se ima u vidu, kada se dođe do Etanske ceste tada je Elektrocentar Petek izvodio radove, raskopao sa skipom i tamo vam je dva metra baš blata. Kada nastavite dalje nakon 50 metara ponovo imate raskopan nogostup od šljunka, nakon 100 metara imate raskopan opet od blata i tako dalje skroz do one table Kloštra Ivanića, a posebno kod kućnog broja gdje je gospodin Osrećak, između kućnog broja 124 i 126 taj veliki skip težak skoro četiri, pet tona je bilo na tom nogostupu izbetoniran, znači ne izasfaltiran nego izbetonirana jedna kocka koja je bila kao zamjenska u međuvremenu, ona je propala 40 cm unutra i kada idu djeca ili biciklisti u noći pošto nema rasvjete ima mogućnost da netko stvarno padne i da se teško ozlijedi. Pa eto molio bih komunalnog redara ako možete obići potez od Etanske ceste do table Kloštar Ivanića i onda ćete vidjeti na sedam mjesta da je nogostup katastrofa, samo blato, šljunak i da je on stvarno onako, ja bih rekao, za slijedeću godinu ako ćemo imati ikako sredstva u toj godini da nekako poduzmemo da krenemo u realizaciju toga nogostupa, a da ne govorim i most na Žeravincu isto je zreo da ga zamijenimo pješačke staze.

g. Tomislav Abramović – zahvaljujem na pitanju. Dobrim dijelom da u kontaktu jesmo već evo i gospodin Brezovečki u svakom času dosta zove kad je tako neki problem, pa evo što se tiče ovih reflektora mislim da tu neće biti problema, dakle sada je Grad u postupku, još čekamo određeni broj lampi ali smo i naručili i 5 reflektora za područje grada, LED reflektora baš evo za ovakve situacije. Odvodnja Haleuš, znači tu da ostalo je to zakrpati. Obavijestio sam u stvari i pročelnika i zamjenika gradonačelnika i gradonačelnika da u stvari slijedeći tjedan u ponedjeljak kreće krpanje udarnih rupa. Ima u Ivaniću 23 lokacije navedene, znači samo grad Ivanić-Grad govorim bez okolnih naselja, jedna od tih lokacija je Kolodvorska ulica ovaj dio. Na tom popisu za krpanje udarnih rupa je i spomenuti nogostup, međutim mi sad u stvari smo i u završnoj fazi pripreme za asfaltiranje pa evo taj dio nogustupa je i u čak predviđanju presvlačenja. Sada dio će ići, rekli ste, i ove godine, a dio slijedeće godine. Evo to je ono šta u stvari ili će biti jedna opcija ili druga. Znači ili ćemo interventno pokrpati ili će se maksimalno presvući taj dio. Šetnica znamo, znači već smo kontaktirali i vatrogasce i praktički nam je to isto nekakvo redovno rješavanje da iz Lonje izvadimo ili koševe za smeće ili uloške za postojeće betonske koševe na šetnici pa evo jednostavno malo dok se budu vidjeli gdje ti koševi, pretpostavljam da su unutra na dnu, kada se malo bude to vidjelo onda ćemo sa vatrogascima pokušati dogovoriti da se napravi jedna akcija izvlačenja toga. I dalmatinska ulica, da evo provjerio sam danas kada sam prije vijeća se pripremao, u stvari provjeravao sam u Komunalnom centru te naloge koji su izdani pa evo za ovaj nalog mi je rečeno da jednostavno nisu, krenuo je podizvođač izvršavati međutim zbog nekih drugih aktivnosti, evo spominjali smo i ranije onu odvodnju gdje je bio angažiran, taj dio nije riješen pa su obećali da će Komunalni centar sa svojim ljudima taj dio riješiti do kraja tjedna.

g. Krešimir Malec – nekoliko pitanja, evo u ovom nabrajanju gospodina Abramovića možda mi je promaklo, ako ne evo ponovit ću vezano je za održavanje zelenih površina u Posavskim Bregima, znači od Ulice Katanci, znači u onom dijelu gdje nema nogostupa ogromna je visoka trava čak kada se izlazi iz pojedinih dvorišta ne vidi se van, pa evo zamolio bih ako nije to uočeno, zabilježeno ili ako nije prijavljeno od strane Mjesnog odbora da evo to zabilježite i da se to hitno riješi. Drugo pitanje vezano za dječje igralište u siporeks naselju ili kako bi ga već nazvao. Znači tu je nešto Grad učinio sa nekoliko sprava no međutim oko ostalog uređenja apsolutno nije ništa učinjeno. Tamo je godinama postojalo igralište sa gol štangama koje se održavalo, pa evo predlažem da Grad uredi tu površinu, evo prekrasni dio zeleni tamo, tamo su već počele vrbe rasti, da se to uredi da se tamo uredi taj sportski dio sa golf štangama, izore, tanjura, posije trava, poravna da se može evo i tamo održavati i nešto za ovaj dio naselja jer ako se nešto želi ići igrati na igralište moraju djeca ići tamo preko glavne ceste na Žeravinec i tako, a evo imamo u siporeks naselju popriličan broj djece male. Treće pitanje vezano za izmjenu parketa u dvorani Žeravinec. Gdje smo stali? Bilo je prošlo ljeto, pa ćemo na zimu, pa evo sad opet nije to promijenjeno, sada u kojoj smo fazi, evo dosta dugo se to razvlači zamjena toga parketa, Kolega Brezovečki me je ponukao kad se već predložilo vezano za rasvjetu kod spomenika isto tako da se onda uzme u obzir i ovaj tu evo kod Doma Alojza Vulinca ovaj spomenik pogubljenim antifašističkim borcima NOB-a u 2. svjetskom ratu, pa da uzmemo onda i taj spomenik i da ga adekvatno onda i isto tako se ova rasvjeta napravi. Peto pitanje, odnosno prijedlog, je vezano za komuniciranje građana sa gradskom upravom, odnosno sa komunalnim redarom. Ovdje imamo, postoji na stranicama Grada adresar, mail adrese i to, ali smatram da bi bilo dobro da se uredi na gradskim stranicama jedno sučelje gdje bi građani mogli evo ova komunalna pitanja, evo vidite i sami da nam se Gradsko vijeće ovaj aktualni sat pretvara u komunalna pitanja, i da građani mogu direktno evo komunicirati sa gradskom upravom i kroz to sučelje koje bi bilo jednostavno, dostupno, da ih navodite da postavljaju onda takva pitanja da se može promptno reagirati, a da ne čekamo sjednice Gradskog vijeća, pa nas vijećnike, mi nešto pitamo i tako dalje, biti ćemo efikasniji.

Gradonačelnik – zahvaljujem se gospodinu Malcu na svim postavljenim pitanjima. Znači, što se tiče trave to smatram da je problematika komunalnog redara, vidjet ćemo. Što se tiče igrališta u siporeksu to je već pokrenuta priča, dobro ste rekli i sami, uređivat će se to igralište i dalje, ono je u planu. Tu su i dosta aktivni i naši članovi, gospodin Golubić, imao tamo par isto roditelja koji su već bili u Gradu s kojima se surađivalo i to će se urediti. Najznačajnije nekakvo pitanje je taj parket, na žalost ne mogu tu reći nešto dobro i neku dobru informaciju. Znači, ta stavka je potpuno izbrisana iz županijskog proračuna u okviru rebalansa i novaca zapravo neće biti za realizaciju tog projekta u ovoj godini i mi smo u Gradu sad na neki način pred rebalansom i vjerojatno na slijedećoj sjednici idemo sa rebalansom s obzirom na situaciju u prihodima. Moram ovdje reći da u ovoj godini nećemo moći realizirati parket, morat ćemo odustati od toga jer naprosto neće biti novaca i za taj dio. Županija je prioritetno uložila i uložit će u malu dvoranu, znači gotovo 3 milijuna kuna gdje smo i mi ulagali sredstva, ali neke stvari se neće moći realizirati, a naprosto je ta stavka ispala u potpunosti iz proračuna na račun male dvorane iako su bile dogovorene i jedna i druga u tim kresanjima moralo se pribjeći toj mjeri tako da tu bih volio da vam mogu reći nešto drugo i nešto pozitivnije i sam sam svjestan da je to koji se već vuče i već smo ga rješavali, ali bojim se da ove godine to nećemo moći riješiti. Što se tiče spomenika NOB-a s obzirom da je većina moje familije isto na tom spomeniku isto nemam ništa protiv toga da se i taj dio uredi na isti način. Što se tiče komuniciranja sa komunalnim redarom mi smo tu pred nekih možda godinu dana također pokrenuli i taj program komunikacije gdje mislim da dosta ekspertno ljudima odgovaramo i u roku od dva, tri dana, svima koji nas zovu na taj broj komunalnog redara imamo službenicu gospođu Bačun koja radi samo na tome zajedno sa komunalnim redarom i svima se odgovara na svako pitanje koje je postavljeno direktno. Naravno da možda se može još ubaciti nekakvi oblik komunikacije, ne znam koja je to kompilacija, facebook, na čemu će se razgovarati ali ja mislim da je ovo puno bolje jer se točno zna imenom i prezimenom tko je šta rekao, gdje je problem. Odgovara im se također imenom i prezimenom, sve je transparentno, nema nekakvih nepoželjnih rekao bih stvari koje se znaju javiti kod nekakvih otvorenih mreža i otvorenih komunikacija koje onda opterećuju zapravo cijelu tu stvar. Mislim da nam to dosta dobro funkcionira. Primili smo na znanje ovu Vašu inicijativu evo pa će se razmotriti.

g. Igor Cepetić – jedno od mojih pitanja je bilo baš vezano za proračun. Kada sam gledao proračun za ovu godinu dosta toga je planirano od tekućih pomoći iz državnog i županijskog proračuna pa sada s obzirom da je najava na državnoj razini da bi moralo doći do rebalansa da se ne ostvaruju prihodi, županijski proračun također, pa da li su planirani projekti ugroženi i da li će se započete investicije provesti do kraja ( na jednom dijelu nedostaje tonski zapis). Drugo pitanje vezano je za prodaju zemljišta. Imamo danas opet točku prodaja zemljišta u poduzetničkoj zoni, za ovo će vjerojatno trebati pisani izvještaj, u stvari zanima me izvještaj o realiziranim projektima i s obzirom da svaki kupac ostvaruje određeni postotak popusta vezano za otvaranje novih radnih mjesta zanima me koliko ima novootvorenih radnih mjesta u tim poduzećima. Treće je, radi se o novom parkingu kod Srednje škole koje je napravljeno sa ove strane gdje je Privredna banka. Tu su okomito na Školsku postavljeni parkinzi pa me zanima koliko je to zgodno manevarski, da li se može popraviti da bude u koso kao i s kontra strane ili ne može.

Gradonačelnik – zahvaljujem gospodinu Cepetiću na svim postavljenim pitanjima. Što se tiče projekata da li su ugroženi ili nisu ugroženi, pa sigurno da u nekima će biti problema, kao što sam već i u odgovoru na pitanje gospodina Maleca najavio da neke stvari koje smo planirali nećemo moći izvršiti, ali moram reći da većina onoga što je zacrtano će ipak se uspjeti i završiti i ispuniti. Dosta toga se radi europskim novcima i europskim sredstvima i samim time su ona osigurana. Jedan dio projekata smo radili i radimo kroz ona kreditna zaduženja koja smo izglasali prije godinu dana pa također i za taj dio projekata su sredstva i financije dogovorene, a jedan dio ćemo rješavati iz vlastitih sredstava. Tu prvenstveno mislim na asfaltiranja koja još imamo u planu značajnija napraviti u ovoj godini. Jedan dio smo i tu dobili i tu se zahvaljujem evo i vijećniku Malecu jer smo se javili na natječaj Ministarstva, dobili određena sredstva također i tu sufinanciranja tako da 90% onoga što je zacrtano ćemo uspjeti riješiti dok su ipak neke stvari upitne. U nekim stvarima gdje smo se dosta oslanjali na Županiju osim tog parketa mislim također da neće biti moguće, a mi smo se tu u našem proračunu obvezali na neki način da krenemo u uređenje đačkog doma koji nije u našem vlasništvu, međutim provedena je javna nabava, cijene koje su dobivene na toj nabavi su višestruko, gotovo duplo i više nego duplo veće od onoga što je bila procjena same Županije, odnosno samoga Đačkog doma. Znači umjesto nekakvih 2,5-3 milijuna ispalo je preko 6 i od takvih stvari će se odustajati i nećemo ih sigurno realizirati. Naravno da je nama u proračunu situacija isto kao što ste i svi svjesni prihodi su značajno pali u razdoblju ova tri mjeseca, znači gotovo duplo manje nego prošle godine u isto vrijeme, mislim da je ovo bio sad najgori mjesec iza nas, očekujem poboljšanje punjena u ovom periodu dalje. Dobra stvar je što smo mi nekako vodeći taj Grad odgovorno dočekali sa novcima na računu ovu krizu i što zapravo to sve možemo pratiti. Smanjili smo potpuno sve troškove na minimum i Grada i gradskih svih poduzeća, svih proračunskih korisnika i situacija je u potpunosti pod kontrolom. Veliki projekti kao što su šetnica nastavak, kao što su radovi na sportskom parku Zelenjak, radovi ispred škola, kao što je završetak poduzetničkog inkubatora kojeg ćemo sada otvoriti za Dane grada, kao što je odluka o nastavku gradnje dvorane u Graberju koja će se graditi, ako se tako izglasa u Gradu, kroz kreditno zaduženje, to su oni neki krucijalni ili najveći projekti koji će se nastaviti i koji će se odraditi. Tako da mislim da neki projekti će biti upitni definitivno ali većina projekata će se uspjeti završiti. Oko prodaje zemljišta to ćete u pisanom obliku dobit tko, gdje, što, to sada iz glave stvarno ne mogu znati. Što se tiče parkinga ovaj dio je tako ucrtan kako je jer je tako u projektu. Znači tu ne postoji mogućnost da bude drugačije. On u nekakvoj budućnosti, možda postoji nekakva mogućnost da se drugačije postavi, ali za sad je situacija takva dok ne dobijemo uporabnu dozvolu za parking, tehnički je doduše prošao, tako da u nekakvoj budućnosti možda vidjet ćemo ako će biti ro problem će se postaviti drugačije, možda će se izgubiti tada koje parkirno mjesto, ali ono što bi se reklo u životu prilagodit ćemo se ako će bit problema i napravit ćemo drugačije.

**1. TOČKA**

Gđa. Senka Kušar Bisić – u materijalima ste dobili Izvještaj pisani dio programski kao i financijski, ako ga i niste baš pročitali nadam se da ste barem prolistali, da ste obratili pažnju na ove neke osnovne značajke koje zapravo prikazujemo svake godine i kroz koje gledamo poslovanje Gradske knjižnice, sve opno što smo napravili, gdje se možda trebamo poboljšati i u čemu smo uspješniji i tome slično. Izdvojit ću samo neke najvažnije segmente poslovanja. Svakako prvenstveno tu je proširenje prostora knjižnice, rekonstrukcija i proširenje u vidu jednog dijela koje je koristilo Pučko otvoreno učilište i jednog dijela dotadašnjeg dječjeg odjela. U prošlom Izvještaju za 2018. spomenula sam, tada su taman počeli radovi, i od prosinca 2018. pa do travnja 2019. su trajali. Bilo je veselo ali uspjeli smo više-manje cijelo to vrijeme raditi, osim doslovno u nekim danima kada je postojala opasnost i od ozljeda, bila je prevelika buka, prašina i tome slično, no sve druge dane zaista smo uspjeli uskladiti naše poslovanje i funkcioniranje knjižnice u nepromijenjenom obliku. Ono što smo dobili je dodatnih 250 m², konačno imamo studijski dio, studijsku čitaonicu, što nam je izuzetno važno tim više sada kada imamo i Visoku školu Ivanić-Grad za studente, ali ne samo za njih nego naravno i za sve naše učenike, za sve one koji trebaju miran kutak gdje mogu učiti neometano, to je nešto što nam je definitivno nedostajalo i što sada imamo. Preostali dio je sada odjel za odrasle u puno boljem rasporedu, funkcionalnije, preglednije, primamljivije da tako kažem i korisnicima, a dakako lakše za rad i nama koji smo u Gradskoj knjižnici. Dobivamo jako dobre reakcije prvenstveno od naših korisnika, to nam je dakako i najvažnije, puno više se kreću u prostoru knjižnice, odabiru građu i taj slobodan pristup kako se kaže sada definitivno pokazuje svoj značaj i zašto se uostalom i zove slobodan pristup, upravo zato da korisnici neometano mogu hodati i sami birati knjige. To je bila prva faza radova, trenutno smo u drugoj fazi, to ću vam govoriti u slijedećem izvještaju na godinu. Dakako tu su bili i neki veći financijski izdaci, u 2018. godini za navedene radove financiralo nas je Ministarstvo kulture u iznosu od 400.000,00 kn, ostatak je dakako dao Grad Ivanić-Grad kao naš osnivač. Izuzetno smo i zahvalni i sretni da imamo podršku osnivača i da smo ovaj veliki pothvat uspjeli realizirati jer na sreću ili na žalost u Hrvatskoj nije čest primjer da se knjižnica može na ovaj način proširiti i da uspije ovako se prostorno u zadanim nekim okvirima ipak promijeniti. Nama je to uspjelo i ja moram priznati osobno da sam iznimno zadovoljna i sretna zbog toga budući da evo u Knjižnici radim već 18 godina i smatram to jednim zaista velikim korakom, a pohvale dobivamo ne samo od naših korisnika nego i od naše knjižničarske struke. Redom svi nam čestitaju na tome što smo uspjeli. Dakle, osim tog izdatka tu je bila i nabava opreme, svojedobno sam također bila i ovdje kada sam tražila vašu suglasnost za nabavu opreme. Javljamo se redovno na programe pri Ministarstvu kulture, Zagrebačke županije, tako smo se javili i za nabavu te opreme. Moram priznati da smo prvotno bili odbijeni od strane Ministarstva, ali u našem djelovanju i u programima moram priznati da smo racionalni, realni, ali smo i vrlo entuzijastični i ustrajni pa kada su nas prvotno odbili reagirali smo na način da smo se požalili i onda nam je Ministarstvo kulture pozitivno povratno odgovorilo, dalo nam 100.000,00 kn za nabavu opreme, novih polica, a ostatak je opet dao naš osnivač Grad Ivanić-Grad. Također stavka koju moram izdvojiti je veći udio financijskih sredstava za nabavu građe. Ovo je nešto o čemu se pričalo godinama prvenstveno u vrijeme kada se Knjižnica trebala odvojiti pa je tu bilo nekih za i protiv, mi iz Knjižnice smo uvijek naglašavali da u vrijeme kada je ona bila u sastavu kod nas Pučkog otvorenog učilišta bilo je to neko indirektno kažnjavanje knjižnice, ne samo nas nego još par knjižnica koje su bile u sličnoj situaciji, i izdvajali su iz Ministarstva kulture za nas nekih deset do dvadeset tisuća kuna. U 2019. godini konačno konkretan pomak i Ministarstvo kulture je za tu namjenu nama odobrilo 60.000,00 kn što nije mala razlika, eto tako da smo mogli ipak lakše nabavljati građu u većem opsegu, zadovoljiti i upite korisnika, studenata i svih ostalih. Prihodi od Zagrebačke županije također jedan dio sredstava, najveći naravno prihodi od Grada, od strane našeg osnivača, ono što je najvažnije da smo u plusu, da nemamo nikakvih negativnih repova, ono što smo i uprihodili od vlastite djelatnosti se neću reći čuva ali se promišlja o tome kako će biti potrošeno i dalje smo još u radovima, u nabavci nove opreme za ovaj dio koji se sada uređuje tako da sve će biti pametno iskorišteno. U programskim djelatnostima, mogli ste vidjeti kroz cijelu godinu, imali smo mnoštvo različitih gostiju, tribina, predavanja. Uspjeli smo dovesti i jednog gosta iz Slovenije, Zorana Predina ipak jedno značajno ime. Kod nas u Ivanić-Gradu stvarno su gostovale već mnoge poznate ličnosti ne samo sa književne scene nego općenito sa kulturne scene i glazbene i likovne, tako da imali smo i zanimljivu izložbu, različite aktivnosti i za djecu i za odrasle. Bili smo povremeno malo ograničeni prostornim uvjetima zbog već navedenih radova, ali smo se koordinirali sa Pučkim otvorenim učilištem, koristili neke njihove prostore tako da sve u svemu radilo se kao i prijašnjih godina.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojen

**Z A K LJ U Č A K**

**o prihvaćanju Financijskog izvješća i Izvješća o poslovanju Gradske knjižnice Ivanić-Grad za 2019. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**2. TOČKA**

Gđa. Senka Kušar Bisić – Odluka o odabiru ponude, već sam spomenula radovi u drugoj fazi i uređenje dječjeg odjela Knjižnice i ovime ćemo zapravo napraviti jednu prostornu cjelinu, jednu pravu modernu knjižnicu kakvu Ivanić-Grad zaslužuje budući da knjižnica u Ivanić-Gradu zaista postoji već dugi niz godina, konkretno 143 godine će biti ove godine. Odabrali smo ponudu Primat logistike, oni su nam opremili Knjižnicu i u prethodnoj fazi tako da nismo puno razmišljali upravo iz razloga da sve bude jedna cjelina, da ne odudaramo i ovdje smo se odlučili za njih. Možda vas i ne bih trebala, skoro je ispalo malo ispod 50.000,00 kn, ali pojavila se već navedena korona koja je malo utjecala i na troškove dostave ove opreme iz inozemstva pa se doslovno zbog toga cijena povisila i prešla 50.000,00 kn, no srećom ne puno.

g. Krešimir Malec – pitanje ravnateljici s obzirom da se radi o 6% šta je preko 50.000,00 kn da li ste možda zatražili nekakav dodatni cassa sconto ili rabat pa da se spusti ispod tih 50.000,00 kn s obzirom, evo sad ste napomenuli, da su nam opremali sve do sada pa mislim da je bilo razloga da ih priupitamo.

Gđa. Senka Kušar Bisić – nisam morala ni priupitati jer su mi dali automatski 5% rabata zbog izvrsne suradnje prošle godine, ali opet sam iznad 50.000,00 kn.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o davanju suglasnosti na prijedlog Odluke o odabiru ponude**

**Gradske knjižnice Ivanić-Grad**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**3. TOČKA**

Gđa. Tihana Vuković Počuč – prije svega htjela bih pozdraviti sve prisutne vijećnike i ostale prisutne i zahvaliti se na suradnji u proteklom periodu kada smo bili prisiljeni testirati svoje mogućnosti u vidu održavanja elektronskih sjednica Gradskog vijeća. Suradnja je bila odlična tako da smo uspjeli odraditi taj posao i imamo alternativu za buduće u slučaju nužnosti takvog održavanja sjednica. Prijedlog zaključka koji je pred vama odnosi se na rad Odbora za dodjelu nagrada Grada. Naime, Grad je raspisao natječaj za dodjelu nagrada Grada. Odbor za dodjelu nagrada Grada nagradu za životno djelo dodjeljuje gospođi Branki Bubalo Paliska čiji rad vjerujem poznajete svi Ivanićani. Istaknula se, naravno, u području glazbenog odgoja i obrazovanja na području našega Grada kao dugogodišnji radnik, djelatnik naše Muzičke škole. Puno Ivanićana vjerujem da su kao djeca upoznati s njezinim radom, zatim osnivačica je dvaju zborova, dobitnica brojnih nagrada u struci. Nadalje, za godišnju nagradu u 2020. godini predloženi su Obiteljski radio Ivanić i Udruga Beata. Obiteljski radio0 svi znamo zbog čega je značajan za našu sredinu. Istaknula bih samo da je Obiteljski radio već dobio dvije nagrade, priznanje Grada 1995. godine kada je dobio priznanje za svoj doprinos u izvještavanju tijekom Domovinskog rata, te priznanje Grada Ivanić-Grada 2010. povodom 40 godina rada. Iduća godišnja nagrada 2020. godine predložena je za udrugu Beata. Ne znam da li ste svi upoznati s radom ove Udruge, Grad ju financira već unazad dvije godine. To je jedna mlada Udruga koja se afirmirala u području rane intervencije u predškolskom odgoju. Iduća kategorija je kategorija Priznanje Grada Ivanić-Grada u 2020. godini. Tu su nagradu prema odluci Odbora zaslužili gospodin Anđelko Bilandžić, projektant koji se istaknuo u području projektiranja na području našeg grada brojnih objekata koji i danas služe našim građanima, te gospođa Melita Kušar, jedna mlada djevojka koja je dugogodišnjim radom u Udruzi Mali princ zaslužila evo da odbor za dodjelu nagrada grada prizna njezin rad i predloži donošenje ovakve Odluke.

g. Krešimir Malec – čestitam predloženima, nagrađenima, sigurno su zaslužili ta priznanja odnosno godišnje nagrade i nagrade za životno djelo, ali ja bih se malo osvrnuo. Znači, ne umanjujući vrijednost nikoga od predloženih, prvo ne znamo da li je bilo više predloženih od ovih koji su predloženi pa su samo preraspoređeni i druga stvar Hrvatska narodna stranka je i prošle i ove godine kandidirala gospodina Anđelka Bilandžića za životno djelo. Znači, mi ga nismo kandidirali za priznanje Grada nego za životno djelo uz evo opširno obrazloženje. Gospođa pročelnica je tu ukratko obrazložila o čemu se radi. Samo da pojasnim, znači gospodin Anđelko Bilandžić jedan od rijetkih živućih osoba koji u kontinuitetu već više od pola stoljeća što se tiče i prostorno planskog planiranja, projektiranja, izvođenja, znači u tom profesionalnom dijelu, ali isto tako u svom društvenom radu kroz rad sa sportskim udrugama, pomažući i tako dalje, smatram da je dao ogroman doprinos, evo kao što je pročelnica rekla, u mnogim javnim objektima, ali isto tako i ovim stambenim projektima, odnosno javnim objektima opće namjene. Smatram evo, ne znam kako funkcionira Odbor ako se nekog predloži za nagradu za životno djelo pa onda se njemu daje priznanje Grada, u nekakvoj kategorizaciji ne bih sada rekao da je neka manje ili više vrijedna, ali u nekakvoj nomenklaturi priznanje Grada je nešto što je, nazovimo to evo pod navodnicima najmanje vrijedno, pa evo ja bih, pretpostavljam da je i gospodin Leš u tom Odboru pa da evo malo obrazloži to, a evo ne osporavajući nikome evo ako je moguće ja bih predložio ovdje Gradskom vijeću, kolegama, da ove godine evo imamo dvije nagrade za životno djelo, znači gospođu Paliska, a isto tako i gospodina Anđelka Bilandžića.

Predsjednik Gradskog vijeća – na žalost ne možemo imati dvije, jedna je samo predviđena.

Gradonačelnik – ja se zahvaljujem na postavljenom pitanju, odnosno na ovoj raspravi, diskusiji. Mogu reći da smo mi isto raspravljali o načinu na koji dijelimo nagrade Grada Ivanić-Grada, kako su one propisane,. Mi smo ovaj puta evo dodijelili tu nagradu za životno djelo gospođi Paliska, ona je također bila i prošle godine isto kao i gospodin Anđelko nominirana. Prošle godine smo da li našem Rudiju tu nagradu i na žalost ne možemo davati više od onoga što je propisano. Mi smo se, evo tu je i gospodin Golubić koji je član toga povjerenstva, znači naš je nekakav stav da se ide u promjenu sustava uopće priznanja Grada Ivanić-Grada, da to dobro izanaliziramo i predložimo vijeću da usvojimo za ubuduće drugačiji sistem, da nagrade budu po, ne na ovaj način kao što su do sada, nego da, to će se razraditi ovo je samo okvirni prijedlog, da se znači nagrade nazovu zapravo imenom i prezimenom po nekim znači poznatim Ivanićanima u pojedinim sektorima da tako kažem da se izdvoje jer je istina da mi danas dobivamo šaroliki dijapazon prijedloga za nekakve nagrade, od sportaša preko kulture, preko znanstvenika, znači svi su u nekakvom istom košu i sada tu treba izvagati. Nagrade bi trebale biti posebno nagrade koje se tiču nekakvoga gospodarskog dijela, nagrada koja se tiče nekakvog kulturnog dijela, sportskog dijela ili opet nekakva koja je vezana znači uz druge nekakve aktivnosti, da posložimo priču drugačije. U tom kontekstu smo evo i zadužili i dogovorili se da ćemo i sa ravnateljicom Muzeja otvoriti raspravu o tome kako bi to nagrađivanje u budućnosti trebalo biti i da zapravo pripremimo drugačiju priču od iduće godine, da nekako to posložimo bolje nego što smatramo da je do sada. Imali smo i prošle godine isti problem, imali smo za životno djelo tri nekakve mogućnosti od koje smo mogli izabrati samo jednu jer je to određeno našim odredbama koje su važeće i koje se ne mogu kršiti. Sada smo opet bili u sličnoj situaciji kao i prošli puta u tom kontekstu. Naš je prijedlog bio da se dodijeli ipak priznanje s obzirom da smatramo da čovjek ima težinu, što ne isključuje da on može dobiti i iduće godine nagradu za eventualno životno djelo. U tom kontekstu percipiram kao i Vi da ovaj sustav koji je već, ja ne znam koliko je ali od kada je ova uprava on je, postoji i vjerojatno je i prije postojao na isti način, ja ne znam kako je bilo prije ali i smo ovo naslijedili, ali smatramo da nije ovo dobro i gledamo malo i druge gradove i druge sredine kako imaju riješeno taj dio priče i smatramo da smo i mi zreli za jednu reviziju toga i malo drugačiji pogled da malo suzimo znači djelatnosti u kojima dijelimo pojedine nagrade koje će biti nazvane po pojedinim istaknutim ljudima iz naše sredine gdje će biti čast nositi nagradu pod tim imenom i da onda nemamo situacije da i sport i kultura i gospodarstvo i svi dolaze u nekakvom istom košu i idu na istu nekakvu nagradu koje je jako teško izlagati njihovu težinu jer se bave potpuno različitim djelatnostima i potpuno iz drugog okvira dolaze. Jako teško je tu biti objektivan i problem je i nije lako biti u povjerenstvu i smatram da trebamo promijeniti sustav i imamo sad vremena do idućeg Dana grada tome se posvetiti, malo otvoriti javnu raspravu, uključiti neke pametne ljude šire i promijeniti sustav u našem Gradu i malo ga drugačije posložiti.

g. Krešimir Malec – složio bih se sa ovim prijedlogom izmjene pravilnika ili odluke, što već je, o priznanjima Grada. Koliko pratim ta zbivanja i dodjele priznanja, znači u 99% slučajeva govorimo o društvenim djelatnostima kada se dijele nagrade za životno djelo. Ne znam da li je koja osoba u Ivanić-Gradu ikad dobila za gospodarsku djelatnost ono što je učinila, razvoj industrije, otvaranje radnih mjesta i taj dio i smatram da evo neopravdano je ta kategorija izostavljena. Mi ćemo i iduće godine gospodina Anđelka Bilandžića kandidirati za nagradu za životno djelo sa istim tekstom, sadržajem, jednino koja je varijabla promjenjiva je broj praunučadi, pa onda vjerojatno će tu biti nekakvih korekcija.

g. Lovorko Matković - o ovoj temi smo i lani pričali i preklani smo pričali da će se promijeniti Pravilnik, da će se promijeniti način nagrađivanja, da nećemo imati tako uski dio i proletjela je godina da nismo ništa napravili. Bojim se da na bude proletjela još jedna godina i da nećemo ništa napraviti. Ovdje gdje se spominje gospodin Anđelko, čovjek koji je osmislio sportski dio, život preko Lonje, život preko pruge. Ja kao starija osoba ovdje mogu stati u obranu tih starijih generacija koje su razvile taj Ivanić od tih nekakvih 60-tih do 80-tih godina. Sve ono što u Moslavačkoj ulici vidite to je osmislio Anđelko Bilandžić i njegovo društvo i mislim da takav čovjek zaslužuje nešto posebno. Rekao bih to kratko u jednoj rečenici – Ronaldo dobiva plaketu, a neki klinci ili juniori dobivaju nagrade Grada. Evo toliko.

g. Krešimir Golubić – kao član Odbora za dodjelu nagrada Grada Ivanić-Grada da se kratko osvrnem što je recimo gospodin gradonačelnik objasnio. Nije jednostavno odvagati jedna nagrada za životno djelo, nije jednostavno odvagati. Ja sam se vodio mišlju kako se te nagrade dijele u recimo gradovima kao što su Slovenija, Austriji i tako dalje, i da se mene pita ja bih sve nagrade dodijelio inovativnim mladim ljudima, recimo perspektivnim kadrovima, ali imamo nekoliko kategorija koje danas nisu optimalne i ja sam isto za to da se slijedeće godine, kako je već gospodin gradonačelnik objasnio, da se naprave specificirane kategorije kako se te nagrade dijele, ali šta je jako bitno, u razgovoru sa građanima, građani su pitali kakve to nagrade Grad dijeli i za koje zasluge? Rekao sam, imali smo sjednicu, raspravu, zasluge za razvoj grada u, realno, to je bilo u prošlom stoljeću. Mladi građani Ivanić-Grada su rekli – pa kakve ima veze nagrada Grada za nešto što je bilo prije pedeset godina, znači ili prije četrdeset godina. Znači kakav to smjer Grad orijentira, da li prema prošlosti ili prema budućnosti? Evo takve opservacije imam od građana. Ja sam za to da se te kategorije recimo specificiraju, ali da uvijek ta nagrada Grada bude usmjerena prema budućnosti. Znači da nas netko prepoznaje kao grad Ivanić-Grad kada netko dođe iz bilo kojeg grada EU da vidi da su zaslužni građani Ivanić-Grada oni koji vuku prema budućnosti.

Predsjednik Gradskog vijeća – predlažem da u vrlo skorom vremenu kroz najkasnije dva mjeseca imamo jedan grubi nacrt teksta nove odluke koji ćemo dati svim vijećnicima na čitanje i jednostavno na dopunu. Obvezujem se znači da ćemo za dva mjeseca imati grubi tekst odluke nove da nam ne prođe opet godinu dana.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 14 glasova za i 2 suzdržana glasa usvojena

**ODLUKA**

**o dodjeli javnih priznanja Grada Ivanić-Grada u 2020. godini**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**4. TOČKA**

Gđa. Tihana Vuković Počuč - predmetna Odluka koja je pred vama rezultat je rada Povjerenstva za dodjelu nekretnina u poduzetničkoj zoni Zoni 6. Parcela koja je bila predmetom natječaja u ovoj godini je posljednja parcela koja je ostala za prodati. Na posljednjem otvaranju ponuda u svibnju javilo se trgovačko društvo Cinelov, za one koji ne znaju to je poduzetnik koji je napravio prvi gospodarski objekt u zoni, nalazi se sa desne strane na kraju i to je streljana koja radi od 2018. godine. Znači trgovačko društvo Cinelov podnijelo je ponudu za posljednju parcelu na toj strani zone kako bi proširilo svoju djelatnost i zaposlilo dodatni broj osoba. Popust koji su ostvarili temeljem Odluke je ukupno 30% obzirom na registriranu djelatnost i planirani broj zaposlenih osoba pa je stoga predmetna parcela površine 2166 m² odlukom Povjerenstva odlučeno da se može prodati trgovačkom društvu Cinelov za iznos od 107.000,00 kn. Slijedi zaključenje ugovora o kupoprodaji i dalje praćenje investitora.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o odabiru najpovoljnijeg ponuditelja za kupnju**

**nekretnina u Poduzetničkoj zoni Ivanić-Grad Sjever – Zoni 6**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**5. TOČKA**

Gđa. Tihana Vuković Počuč – predmetna Odluka koja je pred vama, odnosno prijedlog Odluke, odnosi se na izmjene postojećeg teksta Društvenog ugovora trgovačkog društva Ivaplin. Prijedlog novih članaka je sadržan u Odluci, a u bitnome se odnosi na funkcioniranje sjednica Nadzornog odbora tog trgovačkog društva. Ranijim odredbama propisano je da bi nadzorni odbor mogao donositi valjane odluke da moraju biti prisutni svi članovi NO-a na sjednici što je otežavalo i onemogućavalo rad u slučaju da izostane koji od članova NO-a, stoga je ovim prijedlogom ovaj dio reguliran na način da sada NO može donositi odluke u slučaju kada je prisutna natpolovična većina. Ovaj dio je značajan za lakše funkcioniranje održavanja samih sjednica. Također su uvrštene i nekakve odredbe koje se odnose na mogućnost elektronskog održavanja sjednice i detaljnije uređivanje rada Poslovnikom društva odnosno Poslovnikom o radu nadzornog odbora koje do sada nije postojalo.

g. Krešimir Malec – vezano za Društveni ugovor samo da podsjetim kolege i kolegice vijećnice i vijećnike, u Društvenom ugovoru je definirano da temeljni kapital je 1.216.000,00 kn. Od toga 52,73% ima Grad Ivanić-Grad, Križ ima 28,63% i Kloštar 18,64%. Znači Ivanić ima što se tiče temeljnog kapitala 52,73%. No međutim Grad Ivanić-Grad nema pravo većinskog odlučivanja. Znači, poslovni udjeli su raspoređeni u odnosu 50:30:20. Znači Skupština člankom 34. sve odluke donosi natpolovičnom većinom, niti u jednom trenutku Grad Ivanić-Grad ne može donijeti odluku bez Kloštra i Križa ponavljam, a imamo 52,73% udjela u temeljnom kapitalu. Isto tako članak 35. regulira tko koliko ima glasova, 5, 3, 2 glasa. No međutim ono što je isto tako, a pogotovo da Skupština donosi jednoglasno odluke, u članku 36. je definirano o izmjeni Društvenog ugovora. Znači, ni u jednom trenutku ni člankom 34., ni člankom 36. Grad Ivanić-Grad kao većinski vlasnik, odnosno sa većinskim temeljnim kapitalom u tvrtci nije u mogućnosti donositi samostalno odluke. Predlažem, ne znam kao prvo da li je razgovarano o tome da se mijenja Društveni ugovor i da odnosi budu s obzirom i udjelom u temeljnom kapitalu. Znamo povijest koja je i kada je to doneseno i šta je napravljeno, no međutim ovo je isključivo zaštita temeljnog kapitala u kojem smo evo mi građani Ivanić-Grad kroz povijest evo ulagali u tu tvrtku, pa evo predlažem da se pokrene inicijativa i da se Društveni ugovor izmijeni na način da Grad Ivanić-Grad može samostalno donositi odluke.

Gradonačelnik – slažem se sve sa gospodinom Malecom, on je već u svom izlaganju i u svom uvodu vrlo glasno i jasno rekao na koji način se može promijeniti sam Društveni ugovor. Razgovaralo se je, razgovara se i sada, razgovarali ste vjerojatno i Vi kad ste bili u izvršnoj vlasti pretpostavljam. Greška je napravljena onda kad je napravljena i krive Drine se mogu ispravljati samo konsenzusom kojega na žalost nema. Prema tome možemo napraviti inicijativu, ja sam prvi za i možemo u tom smjeru sasvim sigurno ići. Za nas kao Grad i u svim dešavanjima oko Ivaplina i do sada nismo uvijek donosili jednoglasno odluke, znači Grad Ivanić-Grad je u poziciji da mora imati partnera ili Općinu Križ ili Općinu Kloštar da bi se neka odluka donesla, a za nas je već ipak dobra pozicija da Općina križ i Kloštar zajedno ne mogu napraviti apsolutno ništa protiv Grada Ivanić-Grada i s te strane je zapravo nemoguće da se bilo koja odluka donese, a da Ivanić-Grad nije za to. Slažem se s Vama da je to nepravda, da je to nepravda koja traje od osnutka Grada i od datuma kad su se poduzeća uopće razdvajala kada su se takvi ugovori sklopili i vrlo ste jasno rekli na koji način se ona može promijeniti. Samo konsenzusom i na nikakvi drugi način, a do konsenzusa ne znam da li ćemo doći. Ono što je tema Ivaplina vjerojatno, koju evo ja mogu predložiti, to je da bi bilo dobro da dođe i Uprava Društva s obzirom da smo u nekim aktivnostima vezanim znači za tvrtku Ivaplin i donosili nekakve odluke prema prodaji, ne prodaji, da nas izvijesti uopće u kojem smo stanju, kakva je situacija u firmi, u tvrtki, do kud smo došli, jedna točka dnevnog reda da nas izvijesti gdje smo, mislim da je to zanimljivo, a ovo što ste rekli se slažem s Vama i sami ste svjesni da je to vrlo teško moguće, vjerojatno bi bilo moguće u situaciji nekog apsolutnog političkog konsenzusa i onda nekakvih dogovora, na to moraju pristati ovi drugi, a za sada takve volje nema.

g. Krešimir Malec – kaže stara kineska poslovica „Ako postoji volja postoji i način“, nisam pravne struke, ali smatram da mnogi društveni ugovori, nastajale su i nekakve nove države i nešto se spajalo, razdvajalo, tako da postoji sigurno i pravno rješenje za to. Jedna od mogućnosti o kojoj se raspravljalo je vezano za štetnost kroz Društveni ugovor koja se čini Gradu Ivanić-Gradu. Da li je to dobar trag ne znam, ali evo pokušajte da kroz taj dio, u konzultaciji sa odvjetničkim uredima koji se bave sa trgovačkim društvima, Zakonom o trgovačkim društvima da vidimo i da na takav način zaštitimo interese građana Ivanić-Grada.

Gđa. Tihana Vuković Počuč – ukoliko se sjećate na pretprošloj sjednici je donesena Odluka o povećanju temeljnog kapitala. Kroz tu odluku će također biti identificiran dio imovine društva koji Grad unosi zasebno. Također u trgovačkom društvu Komunalni centar postoje plinovodi u vlasništvu kojih je investitor bio Grad i također je u tijeku postupak podjele s preuzimanjem, da sada ne zamaram s detaljima, to je jedan složeniji dio unosa imovine u trgovačko društvo tako da će se nakon što ta dva postupka završe preispitati ponovno udjeli i omjeri kapitala u samom društvu.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za jednoglasno usvojena

**ODLUKA**

**o davanju suglasnosti na izmjene i dopune Društvenog ugovora o osnivanju društva s ograničenom odgovornošću Ivaplin d.o.o. za distribuciju i opskrbu plinom**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**6. TOČKA**

Gđa. Tamara Mandić – imamo točku o prihvaćanju Izvještaja o izvršenju Proračuna Grada Ivanić-Grada za 2019. godinu. Zakonom o proračunu i Pravilnikom o polugodišnjem i godišnjem izvještaju o izvršenju proračuna propisana je obveza sastavljanja i podnošenja godišnjeg izvještaja o izvršenju proračuna za prethodnu godinu te njegova podnošenja na donošenje Gradskom vijeću Grada Ivanić-Grada. Godišnji izvještaj o izvršenju proračuna za 2019. godinu sadrži sve prihode i primitke te rashode i izdatke Grada Ivanić-Grada i proračunskih korisnika. U okviru Proračuna Grada Ivanić-Grada konsolidirani su slijedeći proračunski korisnici: Vatrogasna postrojba, Dječji vrtić, Visoka škola, Pučko otvoreno učilište, Gradska knjižnica te Muzej. Ukupno ostvareni prihodi i primici konsolidiranog proračuna za 2019. godinu iznose 83.391.134,00 kn što je u odnosu na 2018. godinu povećanje od 12,8%, u odnosu na plan izvršeno je 86,7% od planiranog iznosa. Ostvarene prihode čine prihodi poslovanja, prihodi od prodaje nefinancijske imovine te primici od financijske i zaduživanja. Ukupni rashodi u istom tom periodu za 2019. godinu ostvareni su u iznosu od 81.113.821,00 kn što je u odnosu na 2018. godinu povećanje od 8,6%, a u odnosu na plan realizirano je 86,6 % ukupno rashoda i izdataka. Ostvarene rashode čine rashodi poslovanja i rashodi za nabavu nefinancijske imovine te izdaci za financijsku imovinu i otplatu zajmova. U 2019. godini ostvaren je višak prihoda nad rashodima u iznosu od 2.277.313,00 kn. Viškom iz 2019. godine pokriven je dio manjka iz prethodnih godina, te manjak koji se prenosi u slijedeću godinu iznosi 270.335,00 kuna koji će biti pokriven iz proračuna za 2020. godinu. Što se tiče prihoda prihodi poslovanja u 2019. godini ostvarenu su u iznosu od 72.463.000,00 što je povećanje u odnosu na 2018. godinu od 3,8 % to jest u odnosu na plan ostvareno je 93,6 %. U prihode poslovanja spadaju prihodi od poreza koji su iznosili 30.030.000,00 kn ili 15,41 % je povećanje prihoda od poreza u odnosu na 2018. godinu. Prihodi od poreza predstavljaju u strukturi poreznih prihoda 40,2 %. Zatim imamo prihode od upravnih i administrativnih pristojbi, pristojbi po posebnim propisima i naknadama u ukupnom iznosu od 25.302.000,00 kn ili u odnosu na 2018. su oni veći za 2,8 %. U ove prihode ulazi i rudna renta sa 11.101.000,00 kn, zatim komunalna naknada u iznosu 8.902,000,00 kn i komunalni doprinos u iznosu 1.147.000,00 kn. Prihodi od pristojbi i naknada u ukupnom poslovnom prihodu iznose 33.9 %. Značajna još kategorija prihoda su prihodi od pomoći iz inozemstva i od subjekata unutar općeg proračuna i ostvareni su u iznosu od 12.265.000,00 kn. U ovaj prihod spadaju tekuće i kapitalne pomoći dobivene putem ugovora o dodjeli bespovratnih sredstava za projekte koji se financiraju iz fondova EU, prihodi iz državnog proračuna te prihodi županijskih proračuna i oni iznose u ukupnim poslovnim prihodima 16,4 %. Primici od financijske imovine i zaduživanja u 2019. godini iznosili su 8.670.000,00 što je 68,1 % plana. Iz kreditnog zaduženja financirala se izgradnja sportske dvorane u Posavskim Bregima, izgradnja modularnog drvno tehnološkog poduzetničkog inkubatora, zatim uređenje svlačionica ispod tribina na sportskom parku Zelenjak i rekonstrukcija Matoševe i Šarampovske ulice. Realizacija novog kredita za izgradnju modularno drvno tehnološkog poduzetničkog inkubatora prebačena je u 2020. godinu te je iz tih razloga znači bilo 68,1 % ostvarenja od plana. Što se tiče rashoda imamo rashode poslovanja koji su ostvareni u iznosu od 58.810.000,00 ili 3,52 % bili su veći u odnosu na 2018. Godinu i ostvareni su u iznosu od 95 % od planiranih. Rashodi poslovanja odnose se na rashode za zaposlene u iznosu od 20.693.000,00, materijalne rashode u iznosu 23..538.000,00, te financijske rashode, subvencije, pomoći dane u inozemstvo i unutar općeg proračuna, naknade i ostale rashode u ukupnom iznosu od 14.579.000,00. Rashodi za nabavu nefinancijske imovine ostvareni su u iznosu od 19.903.000,00. U odnosu na 2018. godinu to je povećanje 28,5 %, a u odnosu na plan ostvarenje je 68 %. Najveće investicije u 2019. godini bile su izgradnja sportske dvorane u Posavskim Bregima, izgradnja modularno drvno tehnološkog poduzetničkog inkubatora, rekonstrukcija Matoševe, Šarampovske i Cvjetne ulice, obnova zgrade dječjeg vrtića Posavski Bregi te projekt ulaganja u objekte dječjih vrtića. Izdaci za financijsku imovinu i otplatu zajmova ostvareni su u iznosu od 2.400.000,00 kn što je bilo na nivou 2018. godine i na nivou planiranog iznosa. Izdaci za otplatu kredita odnose se na kredit Adiko banke i Hrvatske banke za obnovu i razvitak iz 2016. godine. U 2019. godini potpisani su dodaci ugovoru kojima je smanjena kamatna stopa na 2,5 % oba kredita.

g. Krešimir Golubić – imam jednu opservaciju, nemam konkretnog pitanja, opservaciju što se tiče ovog dijela proračunskog prihoda šta se tiče poreza i prireza. Znači, to je jako bitno kao, kao što je kolegica Tamara rekla, rast te stavke je 15.41 %. Znači najviše od svih stavaka rasla je, koliko sam primijetio, ta stavka poreza i prireza i šta je jako bitno kod planiranja budućnosti Grada Ivanić-Grada Grad Ivanić-Grad da se pozicionira kao što su svi gradovi u Zagrebačkoj županiji rade, a to je kao sateliti Grada Zagreba. Recimo, ako gledate Zaprešić, Svetu Nedelju i tako dalje, oni privlače što više stanovnika grada Zagreba da dođe živjeti kod njih, prijave prebivalište i automatski porez i prirez, ti primici, njihov porez i prirez iz njihovih plaća se financira ta sredina gdje su oni prijavljeni. Ja evo s optimizmom gledam na takvu situaciju pošto je u samom gradu Ivanić-Gradu puno komotnije i ljepše, lagodnije živjeti nego u nekoj prometnoj recimo Svetoj Nedelji, Samoboru, Zaprešiću, koji su puno više napučeniji, što više stanovnika dođe živjeti kod nas, ali druga još jedna opservacija što se toga tiče, od ovog rasta poreznih prihoda, znači od udjela poreznih prihoda 30.000.000,00 kn, to smo često komunicirali i u Odboru za gospodarstvo i tako dalje, statistički bi bilo jako korisno vidjeti koliko tih prihoda otpada na zaposlenike koji žive i rade u gradu Ivanić-Gradu, a koliko otpada na građane grada Ivanić-Grada koji samo tako reći spavaju u Ivanić-Gradu, a rade u zagrebu, Bjelovaru, Vrbovcu, Dugom Selu, i tako dalje, da vidimo koja je to ekonomska snaga koja dolazi od naših radnika koji su domaći migranti i koja je ekonomska snaga kod onih koji dolaze iz drugih gradova i imaju radna mjesta na području Ivanić-Grada. Recimo kod planiranja budućnosti poreznih prihoda i recimo neke gospodarske perspektive ti podaci su jako, jako korisni.

g. Krešimir Malec – nije bilo dugo sjednice Gradskog vijeća javne, pa sam na svakoj točci. Vezano za Izvještaj za 2019. Par stvari, par brojki koje bih molio gospodina Leša ili službe da razjasne. Uspoređujući prihode i rashode po ekonomskoj klasifikaciji uočljivo je da su nam rashodi za zaposlene u 2019. U odnosu na 2018. Godinu rasli za 1.200.000,00 kn su porasle plaće. Između ostalog u ovim rashodima za usluge gledao sam u postotku šta je raslo i šta je i u postotku i nominalno, imamo uslugu promidžbe i informiranja koje su otišle za 21 %, odnosno za 106.000,00 kn usporedba 2018. - 2019. Imamo ostale usluge, ne znam šta pod njih spada, znači sa 741.000,00 na 1.200.000,00, znači za 466.000,00 kn više uspoređujući s 2018. godinom to je 62% povećanja i imamo zakupnine i najamnine sa 292.000,00 na 1.126.000,00, to je 834.000,00 više u odnosu na 2018. godinu. Ja bih molio obrazloženje tih stavki, pogotovo ove što se tiče rashoda za zaposlene. Slijedeća stvar je vezana za, godinama ponavljam, realizacija rashoda za nabavu nefinancijske imovine, odnosno građevinski objekti, planirano 29.000.000,00 realizirano 19.000.000,00. Da,postoji ta realizacija svega 68 % obrazloženje da je vezano uz primitke iz opće države ili Županije ili fondova koje nisu realizirane, a to još uvijek govorim na tragu onoga da moramo veći udio imati u vlastitim izvorima prihoda u investicijama onda znamo za šta sigurno ćemo izrealizirati, znači imamo povećanje poreznih prihoda pa da imamo bolju i realizaciju tih stavaka. Imamo nenaplaćenih potraživanja od 22.200.000,00 kn i imamo nepodmirenih obveza na 31.12. 1.800.000,00 kn. Znači, to je konkretno za održavanje i nabavu nefinancijske imovine, znači 1.800.000,00 kn. Smatram da Grad bi trebao biti zadnji taj koji kumulira nekakva neplaćanja. Znači, ovo su dospjele obveze na 31. Prosinac 1.800.000,00 kn koje su nepodmirene i 22.200.000,00 kn nenaplaćenih potraživanja. Nadovezat ću se na kolegu Golubića vezano za izvore prihoda od poreza na dohodak, smatram da s obzirom da imamo nekoliko primjera u Zagrebačkoj županiji načina na koji se najviše privlači ljude da dođu živjeti, između ostalog prirez. Ja sam već jednom raspravljao vezano za taj prirez koji je u Ivanić-Gradu 6%, u Gradu Zagrebu je 18 %. To je na bazi jedne godine od nekoliko tisuća kuna veće neto plaće ako ste prijavljeni u Ivanić-Gradu, ali mislim da je mamac za mlade ljude da dođu živjeti ovdje u Ivanić-Grad prirez od 0 %, i to su sigurno ove usluge koje nudimo u predškolskoj dobi. Znači kvalitetni vrtić i kvalitetne škole, i sigurno razvoj gospodarstva. Tako da evo moj sigurno će biti u narednim sjednicama Gradskog vijeća, koje mogu potkrijepiti i brojkama, znači da mi imamo prostora za ukidanjem prireza u Gradu Ivanić-Gradu i da možemo na takav način sigurno povećati broj stanovnika grada Ivanić-Grada koji su nam onda porezni obveznici ovdje i sigurno ćemo si povećati porezne prihode po osnovu poreza na dohodak.

Gđa. Tamara Mandić - što se tiče povećanja ovih rashoda vezano za rashode, usluge i zaposlenih, Visoka škola nam se pojavila kao novi korisnik u 2019. u odnosu na 2018. Godinu. Možemo točno izvaditi ukupno Grad koliko su bili korisnici i što je utjecalo i na koja konta pa onda to možemo pisano točno dostaviti vezano za rashodovnu stranu, ali Visoka škola se pojavila kao novi korisnik i to je utjecalo na povećanje stavaka rashoda. Što se tiče potraživanja od 22.000.000,00, znači imamo sva potraživanja to su potraživanja od poreza u iznosu 3.783.000,00 o čemu evidenciju i brigu o naplati vodi Porezna uprava. Zatim imamo potraživanja za prihode od imovine, tu je zakup državnog poljoprivrednog zemljišta u iznosu cca 5.000.000,00 kn, 4.979.000,00, dok su potraživanja za komunalni doprinos 2.223.000,00, a za komunalnu naknadu 9.048.000,00 kn. najveći dužnik za komunalnu naknadu je Damex gradnja 4.403.000,00, tu je i Gre-kol koji je u 2020. godini naplaćen u cijelosti po sudskoj ovrsi. Znači po stečaju smo Gre-kol naplatili u cijelosti, ali prihod je 2020. godine. Što se tiče potraživanja i imamo još potraživanja za prodano državno zemljište 3.932.000,00, to je u strukturi potraživanja i u tijeku su sudski postupci za sve dospjele. Sada smo uz uplatnice za komunalnu naknadu, znači išle su opomene i svim građanima, ali radi korona virusa produženo je, znači 20.07. je odgođeno tako da u jesen ćemo krenuti dalje sa ovršnim postupkom znači tko ne podmiri dug. Dok stanje obveze imamo, rekli smo za materijalne rashode 1.588.000,00 kn od najvećih, dok u ostalim tekućim obvezama 1.294.000,00 i 1.09.000,00 znači obveze prema proračunskim korisnicima. Znači na kraju godine proračunski korisnici daju zahtjeve za svoje obveze iz vlastitih izvora znači podmiruju, tako da je u tih 3 milijuna milijun prema proračunskim korisnicima što je Grad isplatio, dok obveze za nabavu proizvedene dugotrajne imovine 1.527.000,00 odnosi se na situacije, prema Kapitelu 755.000,00 i Elektrocentar Petek. Sve te obveze koje su bile dospjele na 31.12. u međuvremenu su i podmirene, ostao je Kapitel neriješen.

Prije pristupanja glasovanju utvrđeno je kako je sjednici Gradskog vijeća prisutno 15 vijećnika.

Provedenim glasovanjem konstatirano je kako je sa 14 glasova za i 1 glasom protiv usvojen

**Godišnji izvještaj o**

**izvršenju Proračuna Grada Ivanić-Grada za 2019. godinu**

Izvještaj prileži zapisniku i čini njegov sastavni dio.

Napomena: Izvještaj je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**7. TOČKA**

G. Milivoj Maršić – imate ispred sebe izvješće o izvršenju Programa građenja objekata i uređaja komunalne infrastrukture za 2019. godinu. U tom Izvješću je vidljivo da je Grad imao ukupno 15 programa i dosta projekata u svakom programu. Sam Program je izvršen sa 68 %. Najveći Program u okviru tog Izvješća odnosno cjelokupnog Programa građenja su uglavnom dva objekta i to dvorana Posavski Bregi i Inkubator i tu je došlo do najvećeg odstupanja od plana izvršenja, prije svega na Inkubatoru jer smo stavili u Plan da će biti završen prošle godine međutim prebačen je u ovu godinu i u ovoj godini je on završen i stavljen u funkciju, a na dvorani je isto ostalo nekih još neraščišćenih računa tako da je milijun kuna otprilike više planirano nego što je izvršeno, i reciklažno dvorište također oko 900.000,00 kn je planirano više, a isto ove godine je završeno. Tako da sve šta se moglo izvršili smo u cijelosti. Za izvršenje tog Programa građenja koristili smo ukupno deset izvora. Najveći udio u izvorima je kreditno zaduženje koje čini 39 % u izvorima, zatim kapitalne pomoći 34 % i ostalo je sve nekakvih 20 i nešto. Što se tiče Izvršenja Programa održavanja tu je situacija slijedeća – Program održavanja je izvršen sa 98 %, imamo uglavnom tri programa i osam aktivnosti. Najveći program je održavanje komunalne infrastrukture i izvršenje je dosta visoko. Za izvršenje tih programa i aktivnosti smo koristili četiri izvora, najveći izvor je komunalna naknada koja čini 91% u ukupnim izvorima, zatim je nešto korišten komunalni doprinos, ostali prihodi za posebne namjene i prihodi od prodaje financijske i nefinancijske imovine, ukupno nekih 9% su ovi ostali izvori.

Gradsko vijeće jednoglasno je prihvatilo prijedlog predsjednika o održavanju objedinjene rasprave po obje podtočke predmetne točke.

**a)**

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 glasom protiv usvojeno

**IZVJEŠĆE**

**o Izvršenju Programa građenja objekata i uređaja komunalne infrastrukture u 2019. godini**

Izvješće prileži zapisniku i čini njegov sastavni dio.

Napomena: Izvješće je u istovjetnom tekstu usvojeno na sjednici Gradskog vijeća, a vijećnicima je dostavljeno u materijalima za sjednicu Gradskog vijeća.

**b)**

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 glasom protiv usvojeno

**IZVJEŠĆE**

**o Izvršenju Programa održavanja komunalne infrastrukture u 2019. godini**

Izvješće prileži zapisniku i čini njegov sastavni dio.

Napomena: Izvješće je u istovjetnom tekstu usvojeno na sjednici Gradskog vijeća, a vijećnicima je dostavljeno u materijalima za sjednicu Gradskog vijeća.

**8. TOČKA**

Gđa. Tihana Vuković Počuč – posljednja Odluka koja je pred vama odnosi se na saniranje posljedica uzrokovanih krizom vezanih za korona virus. U ožujku je donesena odluka Gradskog vijeća kojom su roditelji oslobođeni od plaćanja cijene vrtića za ožujak i travanj u periodu kad djeca ne pohađaju vrtić. Obzirom su i dalje na snazi smjernice i preporuke Hrvatskog zavoda za javno zdravstvo prijedlogom ove Odluke se roditeljima koji u svibnju i lipnju iznimno, kaže ravnateljica da je vrtić prilično već popunjen, omogućava da podmiruju cijenu vrtića za ta dva mjeseca u iznosu od 150,00 kn što je paušal koji se inače plaća tijekom ljetnih mjeseci.

Prije pristupanja glasovanju utvrđeno je kako je sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 15 glasova za i 1 glasom suzdržan usvojena

**ODLUKA**

**o sudjelovanju roditelja u cijeni redovitog programa Dječjeg vrtića Ivanić-Grad u vrijeme kada su na snazi upute Hrvatskog zavoda za javno zdravstvo vezano za rad predškolskih ustanova**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**9. TOČKA - RAZNO**

Pod točkom Razno nije bilo pitanja niti prijedloga.

Predsjednik Gradskog vijeća pozvao je prisutne da se odazovu 08. lipnja prema upućenom im pozivu na otvorenje Poduzetničkog inkubatora.

Gradonačelnik - molim vas sve da u ponedjeljak 08. lipnja na Dan Grada budete prisutni u Poduzetničkom inkubatoru na otvaranju Inkubatora. Uz otvaranje Inkubatora biti će i otvaranje gradilišta ceste UPU 3, biti će završetak radova i otvaranje Reciklažnog dvorišta, biti će potpis ugovora vezano za projekt aglomeracije odnosno izgradnje kanalizacije u Ivanić-Gradu i biti će potpisan Ugovor o darovanju dijela zemljišta u industrijskoj zoni Gradu Ivanić-Gradu. Po današnjim najavama imat ćemo prilike ugostiti i premijera gospodina Plenkovića i tri ministra iz ta tri resora, znači gospodarstva, zaštite okoliša i državna imovina. S obzirom da smo mi domaćini, s obzirom da radi korone nismo u ovom terminu organizirali svečanu sjednicu Gradskog vijeća nego smo se odlučili da ju pomaknemo za kojih dva, tri tjedna još u kraj ovog mjeseca kada ćemo odraditi onda taj službeni dio, iskoristiti ćemo evo ovo, maksimalno će nas biti oko osamdeset, znači po mjerama u zatvorenom prostoru sto, ali svi ste u tih osamdeset, ja vas pozivam kao gradske vijećnike, i sve vas koji ste ovdje prisutni, predstavnici manjina i svi ostali da se odazovete i da u ponedjeljak dostojno dočekamo ovu delegaciju i veselimo se rekao bih završetku, a i početku novih projekata u našem gradu.

Sjednica Gradskog vijeća Grada Ivanić-Grada dovršena je u 17:40 sati.

Zapisnik izradila PREDSJEDNIK GRADSKOG VIJEĆA

Nikolina Mužević Željko Pongrac, pravnik kriminalist